CELEX: 31990R2958
Language: el
Date: 1990-10-12 00:00:00
Title: Κανονισμός (ΕΟΚ) αριθ. 2958/90 της Επιτροπής της 12ης Οκτωβρίου 1990 για τον καθορισμό ύψους ενισχύσεων που έχουν καθοριστεί σε Ecu από το Συμβούλιο στον τομέα του λυκίσκου και των συναφών προϊόντων ως συνέπεια της νομισματικής επανευθυγράμμισης της 5ης Ιανουαρίου 1990

Avis juridique important

|

31990R2958

Κανονισμός (ΕΟΚ) αριθ. 2958/90 της Επιτροπής της 12ης Οκτωβρίου 1990 για τον καθορισμό ύψους ενισχύσεων που έχουν καθοριστεί σε Ecu από το Συμβούλιο στον τομέα του λυκίσκου και των συναφών προϊόντων ως συνέπεια της νομισματικής επανευθυγράμμισης της 5ης Ιανουαρίου 1990  

Επίσημη Εφημερίδα αριθ. L 282 της 13/10/1990 σ. 0029 - 0030

***** ΚΑΝΟΝΙΣΜΟΣ (ΕΟΚ) αριθ. 2958/90 ΤΗΣ ΕΠΙΤΡΟΠΗΣ  της 12ης Οκτωβρίου 1990  για τον καθορισμό ύψους ενισχύσεων που έχουν καθοριστεί σε Ecu από το Συμβούλιο στον τομέα του λυκίσκου και των συναφών προϊόντων ως συνέπεια της νομισματικής επανευθυγράμμισης της 5ης Ιανουαρίου 1990  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα εξισωτικά νομισματικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (2), και ιδίως το άρθρο 6 παράγραφος 3,  Εκτιμώντας:  ότι, με τον κανονισμό (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστή μείωσης των γεωργικών τιμών της περιόδου εμπορίας 1990/91 ως συνέπεια της νομισματικής επανευθυγράμμισης της 5ης Ιανουαρίου 1990 και βάσει του οποίου τροποποιήθηκαν οι τιμές και τα ποσά τα οποία είχαν καθοριστεί σε Ecu για την περίοδο αυτή (3), έχει καταρτιστεί ο κατάλογος των ποσών των ενισχύσεων στον τομέα του λυκίσκου στους οποίους αντιστοιχεί ο συντελεστής 1,001712 από 24 Ιουλίου 1990 στο πλαίσιο του καθεστώτος αυτόματης κατάργησης των αρνητικών νομισματικών διαφορών· ότι στο άρθρο 3 του κανονισμού (ΕΟΚ) αριθ. 784/90 προβλέπεται ότι θα διευκρινισθεί η μείωση την οποία αυτό συνεπάγεται, ιδίως για τα ποσά των ενισχύσεων που έχουν καθοριστεί σε Ecu από το Συμβούλιο και ότι θα καθοριστεί το ύψος των μειωμένων ποσών·  ότι, για τη συγκομιδή του 1989, τα ποσά της ενίσχυσης η οποία χορηγείται στον τομέα του λυκίσκου έχουν καθοριστεί από τον κανονισμό (ΕΟΚ) αριθ. 2072/90 του Συμβουλίου (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα ποσά των ενισχύσεων που έχουν οριστεί σε Ecu από το Συμβούλιο για τη συγκομιδή του 1989 στον τομέα του λυκίσκου και τα οποία έχουν μειωθεί, σύμφωνα με το άρθρο 2 του κανονισμού (ΕΟΚ) αριθ. 784/90, είναι αυτά τα οποία αναφέρονται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 24 Ιουλίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 201 της 31. 7. 1990, σ. 9.  (3) ΕΕ αριθ. L 83 της 30. 3. 1990, σ. 102.  (4) ΕΕ αριθ. L 190 της 21. 7. 1990, σ. 1.  ΠΑΡΑΡΤΗΜΑ  Ενίσχυση που χορηγείται στους παραγωγούς λυκίσκου για τη συγκομιδή 1989  1.2 //  //  // Ομάδα ποικιλιών   // Ποσά σε Ecu/εκτάριο   //    //   // Αρωματικές   // 339  // Πικρές   // 389   // Άλλες   // 399   //    //